ເກົາຫລີໃຕ້ ກ່າວວ່າ ຜູ້ນຳເກົາຫລີເໜືອ ປະຫານຊີວິດ ບັນດາຜູ້ນຳອະວຸໂສ 15 ຄົນ 
ອົງການ​ສືບລັບເກົາຫລີ​ໃຕ້ ລາຍງານວ່າ ຜູ້ນຳທີ່ໜຸ່ນນ້ອຍເກົາຫລີເໜືອ ທ່ານ Kim Jong Un ໄດ້ປະຫານຊີວິດ ບັນດາຜູ້ນຳ ຈຳນວນ 15 ຄົນແລ້ວ ໃນປີນີ້່.
ອົງການສືບລັບ ເກົາຫລີໃຕ້ ກ່າວວ່າ ຜູ້ນຳທີ່ໜຸ່ມນ້ອຍ ຂອງ ເກົາຫລີເໜືອທ່ານ Kim Jong Un ໄດ້ສັ່ງປະຫານຊີວິດພວກ ຜູ້ນຳອະວຸໂສ 15 ຄົນໃນປີນີ້ ບັນດາເຈົ້າໜ້າທີ່ສືບລັບເກົາຫຼີໃຕ້ ໄດ້ເປີດເຜີຍຂໍ້ມູນດັ່ງກ່າວ ໃຫ້ແກ່ບັນດາຜູ້ແທນສະພາ ໃນລະຫວ່າງກອງປະຊຸມ ທີ່ປິດ ລັບຂອງສະພາ ໃນວັນພຸດມື້ນີ້ ອີງຕາມຜູ້ແທນ Shin Kyung- min ກ່າວກັນວ່າ ນຶ່ງໃນບັນດາເຈົ້າໜ້າທີ່ໆຖືກປະຫານຊີວິດ ເປັນ ຮອງລັດຖະມົນຕີກະຊວງປ່າໄມ້ ທີ່ຖືກປະຫານຊີວິດ ຫຼັງຈາກ ໄດ້ຕິຕຽນແຜນປູກປ່າຂອງທ່ານ Kim ຂໍ້ມູນດັ່ງກ່າວບໍ່ສາມາດໄດ້ຮັບການຢືນຢັນເທື່ອ ລັດຖະບານເກົາຫລີເໜືອທີ່ລີ້ລັບມີຊື່ ສຽງໃນທາງບໍ່ດີນັ້ນ ຍັງບໍ່ທັນໄດ້ກ່າວເຖິງການປະຫານຊີວິດໃດໆ ທ່ານ King Jong Un ເທົ່າທີ່ຜ່ານມາໄດ້ສັ່ງໃຫ້ປະຫານຊີວິດບັນດາເຈົ້າໜ້າທີ່ຂັ້ນສູງ ແມ່ນແຕ່ຜູ້ໃກ້ຊິດກັບທ່ານ ໃນທ້າຍປີ 2013 ທ່ານ Kim ໄດ້ສັ່ງໃຫ້ປະຫານຊີວິດອາວຂອງລາວ ແລະທີປຶກສາຜູ້ໃກ້ ຊິດ ທ່ານ Jang Song Thaek ຫລັງຈາກກ່າວຫາທ່ານວ່າ ທໍ ລະຍົດຕໍ່ຊາດ ແລະເຮັດ ກິດຈະກຳຕ່າງໆຕໍ່ຕ້ານລັດຖະບານ ທ່ານ Kim ທີ່ຄິດກັນວ່າ ມີອາຍຸຢູ່ໃນໄວຕົ້ນ 30 ປີນັ້ນ ໄດ້ເຂົ້າກຳອຳນາດຫລັງຈາກເຖິງ ແກ່ອະສັນຍະກຳຢ່າງກະທັນຫັນ ແລະບໍ່ຄາດຝັນຂອງມື້ລາງບິດາຂອງ ທ່ານ ຄືທ່ານ Kimg Jong Il ໃນທ້າຍປີ 2011 ນັບແຕ່ນັ້ນມາ ທ່ານໄດ້ທຳການຊັບຊ້ອນພວກຜູ້ນຳຫຼາຍໆຄົນ ທີ່ບັນດານັກສັງເກດ ການເຫັນວ່າ ເປັນການພະຍາຍາມເພື່ອເຂົ້າກຳອຳນາດຂອງທານໃຫ້ເຂັ້ມ ແຂງຕື່ມຂຶ້ນ